Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4888

c) A felszerelések és a 2. Függelékkel összhangban előírt követelmények teljesítése. Megjegyzés: A 3. teljesítmény osztályú forgószárnyas légijárművek műszeres időjárási körülmények (IMC) közötti üzemeltetésének kiegészítő követelményeire vonatkozó útmutatót a 2. Függelék tartalmazza. 3.4.3 A műszeres időjárási körülmények (IMC) között üzemeltetett 3. teljesítmény osztályú forgószárnyas légijárművek járatója vezessen be a a hajtómű üzemi állapot változásának figyelésére a forgószárnyas légijármű valamint a hajtómű gyártója által javasolt műszereket, rendszereket valamint üzemeltetési / karbantartási eljárásokat. 3.4.4 Ajánlás - A műszeres időjárási körülmények (IMC) között üzemeltetett 3. teljesítmény osztályú forgószárnyas légijárművek mechanikai jellegű meghibásodásai bekövetkezésének csökkentése érdekében a farok rotor meghajtó rendszerének rezgésekre bekövetkező állapotváltozását figyelő rendszert kell alkalmazni.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes